**Akbarsho Iskandarov** (1-avgust 1951) – Tojikistonning 2 marta muvaqqat Prezidenti. Tojikistonning Qozog`iston va Turkmanistondagi elchisi boʻlgan.

Biografiya
----------

1951-yil 1-avgustda Tojikistonning Togʻli Badaxshon muxtor viloyatining Qalayxum tumani (hozirgi Darvaz tumani) Kevron qishlogʻida tugʻilgan. 1966—1970-yillarda (boshqa maʼlumotlarga koʻra, 1973-yilgacha) Dushanbe politexnika texnikumida oʻqigan, muhandis-quruvchi mutaxassisligi boʻyicha diplom olgan. 1974-yilda Lenin nomidagi Tojikiston davlat universitetining iqtisod fakultetiga oʻqishga kirdi va 1979-yilda iqtisodchi mutaxassisligi boʻyicha tamomladi. 1989-yilda Toshkent oliy partiya maktabini tugatdi.

1970-1980-yillarda Qalayxum tuman qishloq xoʻjaligi boshqarmasida katta yer tuzuvchi, katta iqtisodchi lavozimlarida ishlagan. 1980-1981-yillarda Qalayxum tuman xalq nazorati qoʻmitasi inspektori, 1982-yilgacha Markaziy statistika boshqarmasi inspektori lavozimlarida ishlagan. 1982-yildan – Tojikiston Kommunistik partiyasi Qalayxum tuman qoʻmitasi tashkiliy boʻlimi instruktori. 1984-yildan Togʻli Badaxshon viloyat partiya qoʻmitasida instruktor boʻlib ishlagan.

1986-yilda Ishkashim tumani ijroiya qoʻmitasi raisining oʻrinbosari, tuman agrosanoat birlashmasi raisi lavozimlarida ishlagan. 1987—1990 – Tojikiston Kommunistik partiyasi Vanj tumani qoʻmitasi 1-kotibi. 1990-yil 29-martda Tojikiston Oliy Kengashining 12-chaqiriq deputati boʻldi. 1990-1993-yillarda Togʻli Badaxshon viloyat kengashi raisi. Shu bilan birga, 1990-1992-yillarda Tojikiston Oliy Kengashi raisining oʻrinbosari.

1991-yil noyabr va 1992-yil aprel-may oylarida Iskandarov Tojikiston Oliy Kengashi raisi vazifasini bajaruvchi, 1992-yil 11-avgustda esa respublika Oliy Kengashi raisi lavozimiga saylangan. Ayni paytda Iskandarov bu lavozimda Tojikistonning 2-prezidenti Rahmon Nabiyev oʻrniga Tojikiston prezidenti vazifasini bajaruvchi boʻlgan. 1992-yil 7-sentyabrda Iskandarov Tojikiston vaqtincha prezidenti lavozimini egalladi.

1993-yil martidan 2001-yilgacha Iskandarov Tojikistonning Turkmanistondagi muvaqqat ishlar vakili, soʻngra Favqulodda va muxtor elchisi boʻlib ishlagan. 2001-yildan Qozogʻistonda va Moʻgʻulistonda elchi boʻlgan. 2008-yildan buyon Iskandarov Tojikiston Respublikasi Tashqi ishlar vazirligida alohida topshiriqlar boʻyicha elchi lavozimida ishlagan.

2000-yilda Akbarsho Iskandarovning xotiralar kitobi nashr etildi. Iskandarov oilali, besh farzandi bor.

Manbalar
--------

1. ↑  „ИСКАНДАРОВ Акбаршо". *centrasia.ru*. 2016-yil 25-iyunda asl nusxadan arxivlangan. Qaraldi: 2018-yil 7-iyun.

(Wayback Machine saytida 2016-06-25 sanasida arxivlangan)
2. ↑  Chronology for Uzbeks in Tajikistan. *UNHCR website*.
3. ↑  Tadzhikistan: Fear of Torture.... *Amnesty International website*.
4. ↑  „Родники дружбы; А. И. Искандаров; Междунар. Отношения, 2000; ISBN 5713310132, 9785713310134". 2014-yil 18-dekabrda asl nusxadan arxivlangan. Qaraldi: 2013-yil 25-mart.
5. ↑  „Akbarsho Iskandarov: S Turkmenistanom u nas net problem". 2016-yil 4-martda asl nusxadan arxivlangan. Qaraldi: 2024-yil 27-fevral.
6. ↑  Akbarsho Iskandarov (Wayback Machine saytida 2023-10-21 sanasida arxivlangan), sentr „Panorama", baza dannix „Labirint"

| * k
* m
* t
Tojikiston Prezidentlari |
| --- |
| Tojik ASSR | 
* Chinor Imomov
* Moʻmin Xoʻjayev
* Ali Shervoniy
* Shirinsho Shotemur

 |
| Tojik SSR | 
* Mirzo Dovud Huseynov
* Grigoriy Broydo
* Suren Shadunts
* Oʻrinboy Ashurov
* Dmitriy Protopopov
* Bobojon Gʻofurov
* Tursun Oʻljaboyev
* Jabbor Rasulov
* Rahmon Nabiyev
* Qahhor Mahkamov

 |
| Tojikiston Tojikiston | 
* Qadriddin Aslonov\*
* Rahmon Nabiyev
* Akbarsho Iskandarov\*
* Rahmon Nabiyev
* Akbarsho Iskandarov\*
* Emomali Rahmon

 |
| \* - v.b. |